estat moltes les persones que han treballat per dur la Fira en el punt que es troba actualment, des dels diferents Equips de Govern, Direccions, entitats agramuntines, empreses torronaires, patrocinadores i expositores i molta altra gent anònima que en un moment o altre n’han format part perquè aquest projecte col·lectiu anés creixent cada cop més. Amb aquests 25 anys, la Fira s’ha guanyat un reconeixement gràcies a tota la feina feta, buscant sempre l’excel·lència i projectant Agramunt arreu del país. En aquests moments, Agramunt s’ha convertit en una referència i això és positiu en tots els sentits i per a tots els sectors econòmics de la vila.